תאריך: 15.12.19

**באמצעות דואר אלקטרוני שכתובתו** [elad@man-barak.com](mailto:elad@man-barak.com)

לכבוד

עו"ד אלעד מן,

יועמ"ש הצלחה התנועה הצרכנית לקידום חברה כלכלית הוגנת (ע"ר)

א.נ,

**הנדון: מענה לפנייתך בהתאם חוק חופש המידע, תשנ"ח-1998 (להלן: "החוק")**

הריני לאשר את קבלת פנייתך שבסמך ולהשיבך כדלקמן:

1. בפנייתך ביקשת לעיין במלוא הנהלים, ההנחיות ואמות המידה של הרשות בעניין מדיניות הפרטיות שלה בכל הנוגע לשמירה, טיפול, אחסון, הפצה, הנגשה, העברה וכו' של מידע נתונים.
2. כן ביקשת לקבל את רשימת מאגרי המידע שבידי הרשות ולרבות אם מדובר במאגר רשום ומה תאריך רישומו.
3. במענה לפנייתך אשיב תחילה כי למועצה מספר נהלים והנחיות, חלק מהנהלים נסקרו ע"י נציג הסייבר של משרד הפנים. אנו עובדים בימים אלה בשיתוף אגף הסייבר של משרד הפנים על חידוש חידוד וריענון הנהלים.
4. לפני כשנתיים מועצה מקומית שוהם, בהיותה מועצה קטנה ודלת תקציב פנתה למנהל החירום במשרד הפנים, במטרה לקבל סיוע והכוונה בנושא.
5. התהליך עם משרד הפנים התחיל, הופסק (בשל החלפת בעלי תפקידים במשרד הפנים) וחודש עם מינוי של נציג חדש.
6. בתאריך 12.12.19 נערכה פגישת יישום נוספת עם נציג מנהל החירום במשרד הפנים מר עופר גנוד. נקבעו מטרות ויעדים ותוכנית עבודה ליישום שיטות עבודה והוראות החוק.
7. בנוסף, מאגרי המידע שברשות המועצה הם מאגרים המוחזקים בידי המועצה ונותני שירות מטעמה. במסגרת ההתקשרות, הצדדים (המועצה ונותן השירות) חותמים על מסמכים כנדרש ע"י הנחיות ותקנות הרשות להגנת הפרטיות.
8. ברצוני להפנות את האדון הנכבד לחוק חופש המידע סעיף 9.2.1

מידע שאין למסרו או שאין חובה למסרו –

"מידע אשר עלול לשבש את תפקוד התקין של הרשות הציבורית"

הח"מ אינו חושב כי אין למסור מידע אשר יחשוף את רשת התקשורת של מועצה מקומית שוהם למידע לא נחוץ שיכול לסכן את מבנה האבטחה של הרשת.

1. כמו-כן, ביחס למאגרים רשומים, ניתן לבדוק בקובץ רשימת מאגרים לחופש המידע בקישור: <https://data.gov.il/dataset/pinkas/resource/fd56bf5b-7918-4906-99e4-b0e5102ae268>

בשדה החיפוש להקיש ח.פ. המועצה – 500213046 ולקבל מידע בדבר המאגרים הרשומים.

בברכה,

אורן חכם,

הממונה על מערכות מידע במועצה מקומית שוהם